《后村先生再寄新出名荔赋谢一首》
宋代·林希逸

远使殷勤访草堂，见书已似饱琼浆。曾叨独乐园中赐，犹寄端明谱外香。

珍重朱篮分五品，衰残白发喜初尝。灯前把玩如珠颗，强忍馋涎且庋藏。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。